kardosdrur/scandi-wiki huggingface dataset:
Simon Peters Kirke (Kolding)

Simon Peters kirke er beliggende Islandsvej 12 i Kolding. Den blev indviet 2. september 1979 og er dermed Koldings nyeste kirke. Den meget minimalistiske stil er udført af arkitekten Holger Jensen.
 
Simon Peters Kirke ligger placeret i en gammel æbleplantage. Den er omgivet af adskillige gamle æbletræer, selvom antallet af træer er svundet ind gennem årene. Den store grund fremstår i dag som et parkareal. Selve bygningen er udført i gule håndstrøgne mursten og alt inventaret er af fyrretræ. Kirkerummet er et bredt hovedrum og en smallere bagerste del med i alt 375 siddepladser. Mod vest ligger kirkens to konfirmandlokaler, kun adskilt af foldedøre. Tilsammen udgør de menighedslokalet, som anvendes til undervisning, sogneeftermiddage, kirkekaffe om søndagen samt andre aktiviteter. I kompleksets sydvestlige hjørne ligger kirkekontoret, der i det daglige danner ramme om administrationen.

Den minimalistiske stil er gennemgående, både hvad angår interiør og udsmykning. Såvel alterbord som dåbsfad bæres af grundmurede enkle fundamenter. Dåbsfad og alterets to store lysestager er udført i sølv af guldsmed Bent Gabrielsen, som tillige har tegnet og udført alterbaggrunden i samarbejde med kirkens arkitekt, Holger Jensen. Den består af et forgyldt, tomt kors omgivet af 350 "prismer", udført i træ og belagt med bladguld. Disse "prismer" giver forskellige lysvirkninger, som afhænger af den belysning, som trænger igennem de høje ruder ved siden af alteret og i kirkerummets bagerste del.

Altersølvet er lavet af sølvsmed Hjørdis Haugaard, Kolding. På oblatæske og vinkande er anbragt et såkaldt Peterskors (et omvendt kors). Ligesom kalken, disken samt kirkens dåbskande har de indgraveret 153 fisk, som viser hen til beretningen om Peters fiskedræt, omtalt i Johannesevangeliet kap. 21.
Alteret er altid smykket af en enkelt rød rose. Kun ved højtiderne og særlige lejligheder suppleres denne enkle blomsterudsmykning med to blomsteropsætninger mellem alter og knæfald.
 
Orglet, som er bygget af Th. Frobenius og Sønner, Lyngby, har 22 stemmer.

Eksterne kilder og henvisninger 

 Simon Peters Kirke på KortTilKirken.dk
 Simon Peters Kirke hos danmarkskirker.natmus.dk (Danmarks Kirker, Nationalmuseet)

Kirker i Kolding Kommune
Kirker i Haderslev Stift
Kirker i Vejle Amt
Kirker tegnet af Holger Jensen
Bygninger, konstruktioner og anlæg i Kolding
Gorleben

Gorleben er en kommune i Samtgemeinde Gartow i Landkreis Lüchow-Dannenberg i den norsøstlige del af den tyske delstat Niedersachsen. Regionen kaldes også Wendland.

Geografi 
Den lille landsby ligger på Elbens venstre bred. Mod øst, nord og nordvest beskytter Biosfærereservat Niedersächsische Elbtalaue Elbens flodlandskab, og mod syd ligger et stort fyrreskovs område, det såkaldte „Gartower Tannen“, som er den største sammenhængende privatskov i Tyskland, som ejes af greverne Bernstorff zu Gartow.

Historie 
Gorleben blev nævnt første gang i 1360 i en bekendtgørelse fra Herrskabet til Dannenberg. Ved landsbyen var der en fæstning.

Byen er blevet kendt for planerne om et permanent slutdepot for radioaktivt affald, Atommülllager Gorleben i områdets nedlagte saltminer, og de regelmæssigt tilbagevendende kraftige protester mod transporten af affald, til det eksisterende overjordiske mellemlager Transportbeholderlager Gorleben i skoven syd for byen.

Kommunen har haft stor økonomisk gavn af anlæggene, og hører til de rigeste kommuner i Niedersachsen.

Trafik 
Gorleben ligger ved vej 256 Dannenberg – Gartow.

Ved  „Gorlebener Haken“, en ældre flodarm af Elben ligger en lystbådehavn.

Se også 
 :de:Atommülllager Gorleben og :de:Transportbehälterlager Gorleben på tysk Wikipedia

Eksterne kilder og henvisninger 

 Gemeinde Gorleben
 Samtgemeinde Gartow

Byer langs Elben
Just Tell Her Jim Said Hello

"Just Tell Her Jim Said Hello" er en komposition fra 1962 af Jerry Leiber og Mike Stoller. Sangen er indspillet den 19. marts 1962 af Elvis Presley i Studio B hos RCA i Nashville. 

Sangen blev udsendt som B-side på en singleplade umiddelbart efter indspilningen. På pladens A-side var sangen "She's Not You" (komposition af Doc Pomus, Jerry Leiber og Mike Stoller), indspillet samme dag og samme sted.

Andre kunstnere har siden forsøgt sig med "Just Tell Her Jim Said Hello", bl.a. 'vores egen' Kim Larsen, der havde den på sin EP 5 Eiffel fra 1982.

Referencer 

Elvis Presley-sange
Popsange
Sange fra 1962
Duosporvogn

En duosporvogn, også kaldet tram-train, er en sporvogn, der kan køre på både sporvej og jernbane.

I sin nuværende form skabtes teknologien i Karlsruhe og den findes også i Kassel, Saarbrücken, Köln/Bonn, Zwickau og Nordhausen, alle i Tyskland, samt i Holland og New Jersey i USA. Duosporvogne kombinerer elementer fra traditionelle sporvogne med egenskaber fra letbane. Drift af sådanne net stiller særlige krav til sporvogne. De skal kunne klare forskellige typer af elektricitet og leve op til jernbanens krav til signalering og andre sikkerhedsspørgsmål. Nogle duosporvogne er også dieseldrevne.

Eksterne henvisninger 

Jernbanetransport
Sporvogne
Edmund Ho Hau-wah

Edmund Ho Hau-wah, 何厚鏵, Hé Hòuhuá (født 13. marts 1955 i Macao) er regeringsschef (Chefe Executivo) for den kinesiske administrative region Macao. Stillingen blev oprettet i forbindelse med at Macao blev tilbageført fra portugisisk styre til kinesisk i 1999.

Links 
 Biografi fra regeringens website 

Personer fra Macao
Politikere fra Kina
Landkreis Ammerland

Landkreis Ammerland (von Ameri + Land = indogermansk: Sumpland) er en Landkreis i den nordvestlige del af den tyske delstat Niedersachsen.

Geografi
Den grænser mod vest til  Landkreis Leer, mod nord til Landkreis Friesland, mod øst til Landkreis Wesermarsch og den  kreisfri by Oldenburg og mod syd til landkreisene Oldenburg und Cloppenburg.

Selv om der er omkring 40 kilometer til Nordsøens kyst er den vestlige del af Ammerland påvirket af tidevandet. Floderne  Leda og Jümme forbinder Ammerland med floden Ems og dermed Nordsøen.

Byer og kommuner 
Landkreis Ammerland er inddelt i seks kommuner; Dermed er  den den landkreis i Tyskland med færrest kommuner. Den eneste der betegnes som by (stadt)  er administrationsbyen  Westerstede.

Kreisen havde   indbyggere pr.    

Kommuner

Eksterne kilder og henvisninger

Landkreis Ammerland
Ammerland Touristik
Storyline

Storyline kan henvise til:
 Plot - hovedlinjen i en narrativ fortælling
Feud

Feud er en amerikansk tv-serie, der i dramatiseret form behandler en række virkelige hændelser.

Den første sæson med titlen Bette and Joan handler om rivaliseringen mellem skuespillerne Bette Davis og Joan Crawford under og efter indspilningen af Hvad blev der egentlig af Baby Jane? fra 1962. FX, der producerer serien, har annonceret en sæson mere med titlen Charles and Diana med planlagt udsendelse i 2018.

Medvirkende

Bette and Joan 
 Jessica Lange - Joan Crawford
 Susan Sarandon - Bette Davis

Dramaserier fra USA
Amerikanske tv-serier fra 2010'erne
Tv-programmer fra FX
Ahmed al-Mirghani

Alsaid Ahmed Ali Al-Mirghani (født 16. august 1941 i Khartoum Bahri nord for Khartoum i Sudan, døde 2. november 2008 i Alexandria i Egypten) var Sudans præsident fra 6. maj 1986 til 30. juni 1989.

Links 
 Biografi på sudan.net 

Sudans præsidenter
Løbehjul

Løbehjul er et køretøj, som består af hjul (som regel to), en plade /deck til at stå på samt et styr/bar.

Løbehjul anvendes ofte af ansatte i større bygninger for hurtigere at kunne komme frem, for eksempel i industribygninger, lufthavne eller på sygehuse. Varianten med små hjul blev omkring 1985 på mode blandt ungdommen på strandene flere steder i USA. Fra 1995, da den nu almindelige udgave ("made in China") kom på markedet, blev løbehjul igen populære i både USA og i den øvrige (vestlige) verden. I Danmark bredtes anvendelsen af denne type køretøj sig omkring årtusindeskiftet 1999-2000, da det markedsførtes under navnet kickboard eller kickbike, og blev populært bland ungdommen i byerne. I børnehaver ses ofte løbehjul i den klassiske kraftigere udførelse med større hjul og stålrørsstel.

I 1992 gjordes i USA et forsøg på at udstyre den moderne variant med en elektrisk motor (Elektrisk løbehjul), men det blev ikke helt så stor en succes, som den uden motor. Det var for besværligt at tage den med til stranden, den var ikke lige så fleksibel og den vejede for meget.

Løbehjul kaldes af og til fejlagtigt for scooter, formentlig fordi de på engelsk hedder (kick) scooter.

Tricks 
På et "trick"løbehjul kan man lave forskellige tricks, f.eks.
Bunny jump, der er meget simpelt: Man hopper mens du hiver op i styret/baren.
Tailwhip er et bunny jump hvor man i stedet for bare at hoppe svinger decket (det du står på) rundt og lander igen.
Barspin er hvor man drejer Baren (styret) 360 grader rundt mens man hopper.
360 er hvor man hopper og drejer med baren og decket hele vejen rundt, og kører videre. Der er efter sigende 40 "godkendte" trick til løbehjul, f.eks. briflip, inward , nogle tricks der er sværere end Bunny jump og Tailwhip. barspind
Leda (flod)

Leda er en flod i Østfrisland  i  den i tyske  delstat Niedersachsen og en biflod til Ems fra højre med en længde på 75 km. Den har sit udspring i floden Ohe nordvest for Spahnharrenstätte og løber sammen med Marka og skifter navn til Sagter Ems. Hvor den løber ind i Østfrisland skifter den navn til Leda. Den munder ud i Ems nær byen Leer. 

Fra mundingen og 1,9 km opstrøms er den sejlbar for havgående skibe, men yderligere 25 km indgår i det tyske flodtransportnet. Der er forbindelse til havnen i Leer gennem en sluse, som er 192 meter lang og 26 meter bred. I årene 1950-1954 byggedes ved Leda et anlæg til beskyttelse mod stormflod. 

Nye højvande- og stormflodsbeskyttelser byggedes ved Leda i årene 2000-2001. De nye anlæg gør det muligt at pumpe 3,5 millioner kubikmeter vand fra Leda til Ems og dermed undgå oversvømmelser i området omkring Leda og Jümme. De nye anlæg gør det endog muligt at fragte nybyggede fartøjer fra værftet Jos. L. Meyer GmbH i Papenburg til Nordsøen. 

Floder i Niedersachsen
Éver Banega

Éver Maximiliano David Banega (født 29. juni 1988 i Rosario, Argentina) er en argentinsk fodboldspiller, der spiller som central midtbanespiller for den spanske La Liga-klub Sevilla FC. Han har desuden spillet adskillige kampe for Argentinas landshold.

Klubkarriere

Boca Juniors 
Banega, der havde spillet for Boca Juniors' ungdomshold siden år 2000, var også tilknyttet klubben i sit første år som seniorspiller i Primera División de Argentina. Han debuterede for klubben 10. februar 2007 i et opgør mod Banfield. Samme år var han med til at vinde Copa Libertadores med holdet.

Valencia CF 
Banega blev den 5. januar 2008 solgt til den spanske La Liga-klub Valencia CF for en pris på ca. 18 millioner euro. Samme måned debuterede han for klubben i et liganederlag til Atlético Madrid.

Netop Atlético var Banega udlejet til i hele 2008-2009 sæsonen. Her havde han dog problemer med at etablere sig på holdet, ikke mindst på grund af to røde kort i ligakampe mod henholdsvis Villarreal og Almería.

Efter endt lejeophold returnerede Banega til Valencia i sommeren 2009.

Newell's Old Boys 
På absolut sidste dag af januar 2014 transfervinduet, blev Banega af økonomiske årsager udlejet til argentinske Newell's Old Boys som desuden ligger i Banegas hjemmeland.

Sevilla 
Banega har fra 2014 spillet i Spanien hos Sevilla FC, dog afbrudt af et ét-årigt ophold i Italien hos Inter.

Landshold 
Banega står (pr. 22. marts 2018) noteret for 59 kampe og fem mål for Argentinas landshold, som han debuterede for den 6. februar 2008 i et opgør mod Guatemala. Han var samme år en del af truppen der vandt guld ved OL i Beijing.

Som ungdomsspiller var Banega også med Argentinas U-20 landshold med til at vinde guld ved U-20 VM.

Titler 
Copa Libertadores
 2007 med Boca Juniors

Copa del Rey
 2008 med Valencia

Europa League
 2015 og 2016 med Sevilla.

U-20 VM
 2007 med Argentina

Referencer

Eksterne henvisninger 

 Footballdatabase.eu spillerinfo
 National-Football-Teams.com spillerinfo
 

Fodboldspillere fra Argentina
Deltagere ved verdensmesterskabet i fodbold 2018
Fodboldspillere fra Boca Juniors
Fodboldspillere fra Valencia CF
Fodboldspillere fra Atlético Madrid
Fodboldspillere fra Newell's Old Boys
Fodboldspillere fra FC Internazionale Milano
Fodboldspillere fra Sevilla FC
Personer fra Rosario
Jümme (flod)

Jümme er en biflod til Leda. Den har sine kilder i Aper Tief i Oldenburger Geest og i Soeste. Jümme har fra Aper Tief til udmundingen i Leda ved Wiltshausen en længde på 18 km og påvirkes af tidevandet. 
Kommunesamarbejdet Jümme har navn efter floden.

Sammen med Leda danner Jümme det såkaldte „Zweistromland“, Leda-Jümme-Gebiet, der regnes for et af de landskabsmæssigt smukkeste områder i Østfrisland. Her er også talrige småsøer, som den 11 hektar store Jümmesee.

Skibsfart 
Jümme kan nås via Elisabethfehnkanal og Leda. Den kan besejles med fartøjer op til en længde på 20 m, en bredde på 4,5 m og med en dybgang på op til 1,2 m. Der er to klapbroer, der kan åbnes hvis man melder det i forvejen.

Ved Wiltshausen i Leer findes Nordeuropas ældste håndtrukne færge, Pünte, som går over Jümme til Amdorf .

Referencer 

Floder i Niedersachsen
FC Barcelona B

Football Club Barcelona B, også kendt som Barça B, er et spansk fodboldhold med base i Barcelona, Catalonien, Spanien.

Holdet, der fungerer som reservehold for FC Barcelona, blev grundlagt i 1970 under navnet Futbol Club Barcelona Atlètic. 

Holdet spiller i den tredjebedste spanske fodboldrække Segunda División B. Holdet har hjemmebane på Mini Estadi, hvor der er plads til 15.276 tilskuer. Deres nuværende træner er Xavi García Pimienta.

I modsætning til det engelske ligasystem spiller reserveholdene i Spanien i samme ligasystem som deres førstehold frem for en separat liga. Dog kan reserveholdet ikke spille i samme division som deres førstehold. De kan heller ikke deltage i Copa del Rey.

Spillere

Nuværende spillertrup

Trænerstab

Tidligere spillere

Se: Fodboldspillere fra FC Barcelona B

Kendte spillere

Referencer 

Fodbold i Catalonien
B
Etableret i 1970
Westerstede

Westerstede er administrationsby i Landkreis Ammerland i den nordvestlige del af den tyske delstat Niedersachsen og har  indbyggere ().

Geografi 
Westerstede ligger omkring  20 kilometer nordvest for Oldenburg ved  Bundesautobahn 28 og omkring 30 kilometer fra byen Leer entfernt.

Inddeling 
Westerstede omfatter følgende bydele, landsbyer og bebyggelser: Burgforde, Eggeloge, Felde, Fikensolt, Garnholt, Gießelhorst, Halsbek, Halstrup, Hollriede, Hollwege, Hollwegerfeld, Hüllstede, Ihausen, Ihorst, Karlshof, Linswege, Linswegerfeld, Mansie / Lindern, Moorburg, Neuengland, Ocholt, Petersfeld, Tarbarg, Torsholt, Westerloy, Westerloyerfeld, Westerstederfeld

Litteratur 
D. Zoller: Burgen und Adelssitze im Ammerland, Cloppenburg, 1971
Oldenburger Jahrbuch Band 91 (1991), Sonderdruck Westerstede, Oldenburger Landesverein für Geschichte, Natur- und Heimatkunde e.V., aus dem Stadtarchiv der Stadt Westerstede
 Werner Vahlenkamp: Die Geschichte der Westersteder Juden, Plois-Verlag, Westerstede, 1988, 
 Hermann Ries: Chronik der Gemeinde Westerstede, Westerstede, 1973

Eksterne kilder/henvisninger 

 Westerstede.de
Anders og Julius

Anders Christian Sørensen (f. 9. juli 1930 - 7. maj 2016) og Julius Vestergaard Gregersen (f. 4. december 1919 - 25. juli 2005) var et brødrepar fra Djursland. De blev landskendte da Søren Ryge Petersen i 1984 flyttede til Djursland, og efterfølgende lavede en række programmer om de to ungkarle. Det første program blev sendt i 1990.

Søren Ryge Petersen lavede i alt syv programmer om de to brødre:

 Anders og Julius
 Julius' store dag
 Anders og Julius og den nye vej
 Anders og Julius – hvordan har de det ?
 Anders og Julius – den sidste ko
 Anders og Julius spiser fladfisk
 Anders og Julius for sidste gang

Det sidste program i rækken blev optaget i august 1996, men efter ønske fra Julius, blev det først vist efter hans død i 2005.

Eksterne henvisninger 
 Anders og Julius er uforglemmelige 
 Anders og Julius for sidste gang.

Noter 

Tv-personligheder fra Danmark
Personer fra Jylland
Søskende
Lady Madonna

"Lady Madonna" er en sang af John Lennon og Paul McCartney indspillet af The Beatles den 3. og 6. februar 1968, umiddelbart før The Beatles tog på tur til Indien.

Sangen blev udsendt som A-side på en single med "The Inner Light" som B-side. Denne single blev det sidste, som blev udsendt af gruppens hidtidige pladeselskaber, Parlophone (i Europa) og Capitol Records (i USA). Fra og med deres næste udgivelse, "Hey Jude" i august 1968, udgav The Beatles deres plader på deres eget pladeselskab, Apple Records.

Sangens oprindelse 
Selv om sangen er krediteret 'Lennon/McCartney' som sædvane var, er der tale om en stort set ren McCartney-sang, dog med tekstmæssig bistand fra John Lennon. Selve melodien fik McCartney inspirationen til ved at lytte til Humphrey Lyttelton's instrumentalkomposition "Bad Penny Blues" fra 1956. Ifølge Paul McCartney selv følte han sig samtidig stærkt inspireret af Fats Domino og hans måde at håndtere klaveret på, hvilket tydeligt fornemmes når man lytter til sangen.

Andre versioner 
Fats Domino lavede sin egen indspilning af "Lady Madonna" i 1968.

Elvis Presley indspillede sin version af "Lady Madonna" i Studio B hos RCA i Nashville den 17. maj 1971. Den blev udsendt på CD-boksen Walk a Mile in My Shoes – The Essential 70's Masters, der kom på gaden i oktober 1995. Elvis Presley lavede i øvrigt andre indspilninger af Beatles-melodier, fx "Yesterday" og "Hey Jude".

Links 
 The Beatles Bible's omtale af sangen

Referencer 

Elvis Presley-sange
Popsange
Beatles-sange
Sange fra 1968
José Luis Cuciuffo

José Luis Cuciuffo (født 1. februar 1961, død 11. december 2004) var en argentinsk fodboldspiller, der som forsvarsspiller på Argentinas landshold var med til at vinde guld ved VM i 1986 i Mexico. Han deltog også ved Copa América i 1987 og 1989.

Cuciuffo var på klubplan primært tilknyttet Vélez Sársfield og Boca Juniors i hjemlandet, samt franske Nîmes Olympique.

Cuciuffo døde i 2004 i en vådeskudsulykke under en jagt ved Bahía San Blas i Argentina. Han blev 43 år gammel.

Eksterne henvisninger 
 

Fodboldspillere fra Argentina
Fodboldspillere fra Boca Juniors
Fodboldspillere fra Nîmes Olympique
Verdensmestre i fodbold
Deltagere ved verdensmesterskabet i fodbold 1986
Alfonso Cano

Alfonso Cano (1948 i Bogotá, Colombia – 4. november 2011), døbt Guillermo León Sáenz), var tidligere leder for den colombianske guerillabevægelse, Fuerzas Armadas Revolucionarias de Colombia – Ejército del Pueblo; FARC-EP, også kendt som FARC, der er på 33 landes terrorlister. Cano overtog ledelsen af FARC i marts 2008 efter Manuel "skarpskytte" Marulanda Vélez døde af hjerteslag. Alfonso Cano var eftersøgt af Interpol for handel med narkotika og terrorvirksomhed i Colombia, og blev dræbt i ildkamp i provinsen Cauca.

Cano blev født ind i en middelklassefamilie, han begyndte at studere antropologi ved National University of Colombia i 1968, hvor han blev medlem og ledende i det kommunistiske colombianske ungdomsforbund. Det var her han mødte FARC som inviterede ham til at undervise i marxisme for medlemmer af guerillabevægelsen. Han droppede senere ud i 1970 og sluttede sig til bevægelsen. I 2000 var han med til at danne og blev leder af Clandestine Colombian Communist Party som er FARC's politiske parti.

Kilder

Eksterne henvisninger 

Personer fra Colombia
Revolutionære
Personer fra Bogotá
Douglas DC-4

Douglas DC-4 er et fire motores passagerfly udviklet af det amerikanske selskab Douglas Aircraft Company.

Det anvendtes under 2. verdenskrig og under Blokaden af Berlin som militært fragtfly under benævnelsen C-54 Skymaster, og efter krigen som passagerfly for flere flyselskaber rundt i verden.

Den første DC-4 lettede i 1938, og da produktionen stoppede i 1947, var der blevet bygget 79 flyvemaskiner af denne type.

Eksterne henvisninger 

 Historie om DC-4 på boeing.com 
 

Passagerfly
Douglas DC-04
Militære transportfly
Militærfly fra USA
4-motors propelfly
Erik Jensen (journalist)

Erik Jensen (født 23. oktober 1960) er en dansk journalist, der er korrespondent for Politiken. Han har desuden udgivet flere bøger.

Karriere 
Jensen blev uddannet fra Danmarks Journalisthøjskole i 1988 og efterfølgende ansat på Radio Roskilde og Dagbladet Roskilde, senere kom han til Holbæk Amts Venstreblad og derfra til Politiken, først som kriminalreporter og siden 1990 tilknyttet kulturredaktionen. Fra 1995 til 2012 som musikredaktør.  

Fra 2012 til 2014 var han Politikens korrespondent i Spanien med base i Barcelona. I 2014 kom han hjem og var i godt et halvt år tilknyttet avisens økonomiredaktion på net og papir. Fra 1. januar 2015 korrespondent i Tyskland med base i Berlin. 

I 2003 udgav han bogen På Roskilde om Roskilde Festival og i 2015 bogen Spanien - Mañana, håber vi får i morgen med. Har desuden skrevet for blandt andet magasinet Zoo, der bliver udgivet af København Zoo og medvirket i diverse radio- og tv-programmer om musik, senest DR2's Landeplagen.

Bibliografi 
 2012 På Roskilde
 2015 Spanien - Mañana, håber vi får i morgen med

Referencer 

Journalister fra Danmark
Redaktører fra Danmark
Faglitterære forfattere fra Danmark
Journalister ved Politiken
Dansksprogede forfattere fra Danmark
Christine Sophie von Gähler

Christine Sophie (von) Ahlefeldt, gift von Gähler og grevinde von der Goltz (døbt 7. februar 1745 i Egernførde – 18. juli 1792 i Itzehoe) var en dansk adelsdame.

Hun var datter af oberst Henrik Ahlefeldt (død 1765) og indehaver af enkedronningens orden (1765) og Mathildeordenen (1771). Hun ægtede officeren Peter Elias von Gähler 1762. Den unge kvinde fortryllede alle ved sin yndefulde skønhed, sit sprudlende liv og sarkastiske lune, og ved Christian 7.s hof – hvor hun sammen med Anna Sofie Bülow og grevinde Amalie Sophie Holstein dannede dets "tre Gratier" – var hun lige så uundværlig, når kongen havde sine daglige spillepartier med greverne Enevold Brandt og Christian Frederik Holstein, som når Caroline Mathilde kørte sommer i by til Hirschholm Slot eller Frederiksborg Slot med sine hofdamer, ledsagede af galante tilbedere, mens mændene blev hjemme. Hendes rygte kunne under disse omstændigheder ikke blive pletfrit, uvist dog om med føje, thi hendes fornemste lidenskab synes at have været at bringe sin mand frem, og, således som det træffende er blevet bemærket, hun gav dem, der kunne gavne ham, fortrinnet i sin gunst.

Efter mandens død ægtede hun 1792 grev Carl Alexander von der Goltz, men døde selv senere samme år.

Kilder 

 
 Christine Sophie von Ahlefeldt - finnholbek.dk

Danskere i 1700-tallet
Modtagere af l'union parfaite
Personer fra Egernførde
Christine Sophie
Slægten Ahlefeldt
Frederikke af Württemberg-Neuenstadt

Frederikke, hertuginde af Württemberg-Neuenstadt (tysk: Friederike) (27. juli 1699 – 8. maj 1781) var hertuginde og prinsesse af Württemberg-Neuenstadt.

Hun var en datter af hertug Frederik August af Württemberg-Neuenstadt og Albertine Sophie Esther f. grevinde af Eberstein. Hun var født 27. juli 1699 og blev ved Vallø Stifts indvielse 1738 dettes første abbedisse; formodentlig har hun været en veninde af sin jævnaldrende, dronning Sophie Magdalene, hvis orden, l'union parfaite, hun også bar. Hun skal have været usigelig styg og særdeles uelskværdig; i alt fald havde hun et meget uforligeligt sind, og ved hoffet, hvor hun var en jævnlig gæst, lagde hun sig ud med adskillige; endog dronningens søster, fyrstinde Sophie Caroline af Ostfriesland, fornærmede hun med sin onde tunge. Enten hun nu var ked af opholdet i Danmark, som måske heller ikke bekom hendes svagelige helbred vel, eller man her var ked af hende, efter få års forløb opgav hun sin indbringende abbedisseværdighed og rejste 1743 hjem til Neuenstadt am Kocher, hvor hun endnu levede henimod 40 år; død 8. maj 1781.

Kilder 
 G.L. Wad, "Frederikke, hertuginde af Württemberg", i: C.F. Bricka (red.), Dansk Biografisk Lexikon, København: Gyldendal 1887-1905.
 Historisk Tidsskrift, 3. række IV, 186 f.
 Danske Samlinger 2. række IV, 263 ff.
 Koch, Christian VI's Historie, ´s. 323.

Huset Württemberg
Modtagere af l'union parfaite
Personer i Dansk Biografisk Leksikon
Tyskere i 1700-tallet
Kongelige favoritter